# Dainius Puišys

### Straipsnis iš Vikipedijos, laisvosios enciklopedijos.

Dainius Puišys

Dainius Puišys (1965 m. spalio 19 d. Ukmergėje), choro dirigentas, dainininkas (baritonas), pedagogas.

## [taisyti] Biografija

1973 – 1980 Panevėžio vaikų muzikos mokykloje mokėsi skambinti fortepijonu (mokyt. I. Martikonienė). 1980 – 1984 choro dirigavimo mokėsi Panevėžio J. Švedo pedagoginėje muzikos mokykloje (dėst. G. Viržoniene). 1983 respublikinio jaunųjų atlikėjų konkurso Kaune diplomantas. Mokydamasis akompanavo Panevėžio miesto chorams ir vokaliniams ansambliams, buvo mokyklos koncertmeisteris. 1986 – 1991 choro dirigavimą studijavo Lietuvos muzikos akademijoje (prof. A. Jozėno klasė), 1991 – 1993 choro dirigavimo žinias gilino akademijos meno aspirantūroje (vadovas prof. A. Jozėnas). 1991 – 1995 akademijoje studijavo solinį dainavimą (prof. V. Noreikos klasė), 1996 – 1997 studijas tęsė akademijos Dainavimo katedros magistrantūroje (vadovas prof. V. Noreika).

1987 – 1989 Lietuvos vaikų ir jaunimo centro dainų ir šokių ansamblio „Ugnelė" chormeisteris ir koncertmeisteris. 1990 I tarptautinio J. Naujalio dirigentų konkurso Vilniuje laureatas.

Nuo 1992 Lietuvos muzikos akademijos Choro dirigavimo katedros asistentas, nuo 1998 vyr. asistentas, 1991 – 1995 studentų choro studijos dirigentas- chormeisteris, nuo 1995 merginų choro meno vadovas ir dirigentas. Chorą išmokė užsienio ir lietuvių klasikų bei šiuolaikinių kompozitorių kūrinių, rengia koncertus, su juo dalyvauja religinės muzikos festivaliuose ir kompozitorių jubiliejiniuose koncertuose, gieda bažnyčiose. Merginos parengtos 1998 II Pasaulio lietuvių dainų šventei Vilniuje. 1990 – 1997 D. Puišys Vilniaus savivaldybės kamerinio choro „Jauna muzika“ artistas (solistas). Kaip solistas koncertuoja Lietuvoje, išvyksta ir į užsienį. 1997 Lietuvos operos ir baleto teatre debiutavo G. Verdi operoje „Traviata" Barono vaidmeniu. Padarė įrašų Lietuvos radijui.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../d/a/i/Dainius_Pui%C5%A1ys_cf9b.html"

Kategorijos: Lietuvos chorvedžiai | Lietuvos dainininkai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška